Úradný vestník L 118 , 06/05/1999 S. 0023 - 0027



Nariadenie Komisie (ES) č. 953/1999 z 5. mája 1999, ktoré mení a dopĺňa prílohy II a III k nariadeniu Rady (EHS) č. 2377/90 ustanovujúcemu postupy spoločenstva pri stanovení maximálnych limitov rezíduí veterinárnych liekov v potravinách živočíšneho pôvodu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990 ustanovujúce postupy spoločenstva pri stanovení maximálnych limitov rezíduí veterinárnych liekov v potravinách živočíšneho pôvodu [1], naposledy zmenené a doplnené nariadením Komisie (ES) č. 804/1999 [2], najmä na jeho články 6, 7 a 8, (1) keďže, v súlade s nariadením (EHS) č. 2377/90, maximálne limity rezíduí sa musia stanoviť progresívne pre všetky farmakologicky aktívne látky, ktoré sa používajú v rámci spoločenstva vo veterinárnych liekoch určených na podávanie zvieratám využívaným pri výrobe potravín; (2) keďže maximálne limity rezíduí by sa mali stanoviť až potom, čo Výbor pre veterinárne lieky preskúma všetky dôležité informácie týkajúce sa bezpečnosti rezíduí príslušnej látky pre spotrebiteľa potravín živočíšneho pôvodu a dosahu rezíduí na priemyselné spracovanie potravín; (3) keďže pri stanovení maximálnych limitov rezíduí veterinárnych liekov v potravinách živočíšneho pôvodu je potrebné špecifikovať živočíšne druhy, v ktorých môžu byť rezíduá prítomné, množstvá, ktoré sa môžu nachádzať v každom z príslušnom mäsovom tkanive získanom zo spracovaného zvieraťa (cieľové tkanivo) a druh rezíduí, ktoré sú dôležité pri sledovaní rezíduí (marker rezídua); (4) keďže pri kontrole rezíduí, ako je ustanovené príslušnou legislatívou spoločenstva, maximálne limity rezíduí by sa mali stanovovať pre cieľové tkanivo z pečene alebo obličky; keďže pečeň alebo obličky sa často odstraňujú z trupov zvierat pri preprave v medzinárodnom obchode, maximálne limity rezíduí majú byť preto taktiež stanovené vo svalových alebo tukových tkanivách; (5) v prípade veterinárnych liekov určených na použitie pri vtákoch kladúcich vajcia, zvieratách produkujúcich mlieko alebo včelách medonosných, maximálne limity rezíduí sa musia stanoviť aj pre vajcia, mlieko alebo med; (6) keďže by sa parkonazol mal zaradiť do prílohy II k nariadeniu (EHS) č. 2377/90; (7) keďže, s cieľom umožniť dokončenie vedeckých štúdií, by sa imidokarb, karazolol, pirlimycín, danofloxacín, josamycín a bacitracín mali začleniť do prílohy III k nariadeniu (EHS) č. 2377/90; (8) keďže by sa mala poskytnúť dostačujúca lehota 60 dní predtým, ako nariadenie nadobudne účinnosť, a to z dôvodu umožniť členským štátom vykonať akékoľvek úpravy, ktoré môžu byť potrebné pre schválenie uvádzania veterinárnych liekov na trh, ktoré zaručuje v súlade so smernicou Rady 81/851/(EHS) [3], naposledy zmenenou a doplnenou smernicou 93/40/EHS [4], vziať do úvahy ustanovenia tohto nariadenia; (9) keďže opatrenia uvedené v tejto smernici sú v súlade so stanoviskom Stáleho výboru pre veterinárne lieky, PRIJALA TOTO NARIADENIE: Článok 1 Prílohy II a III nariadenia (EHS) č. 2377/90 sa týmto menia a dopĺňajú tak, ako sa uvádza v prílohe. Článok 2 Toto nariadenie nadobúda účinnosť šesťdesiaty deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 5. mája 1999 Za Komisiu Martin Bangemann člen Komisie [1] Ú. v. ES L 224, 18.8.1990, s. 1. [2] Ú. v. ES L 102, 17.4.1999, s. 58. [3] Ú. v. ES L 317, 6.11.1981, s. 1. [4] Ú. v. ES L 214, 24.8.1993, s. 31. -------------------------------------------------- PRÍLOHA A. Príloha II k nariadeniu (EHS) č. 2377/90 sa mení a dopĺňa takto: 2. Organické zlúčeniny "Farmakolologicky aktívne látky | Živočíšne druhy | Ostatné ustanovenia | Parkonazol | Perličky/hydina/" | | B. Príloha III k nariadeniu (EHS) č. 2377/90 sa mení a dopĺňa takto: 1. Látky antiinfekčné 1.2. Antibiotiká 1.2.2. Makrolidy "Farmakolologicky aktívne látky | Marker rezídua | Živočíšne druhy | MRL | Cieľové tkanivo | Ostatné ustanovenia | Josamycín | Σ mikrobiologicky aktívnych metabolitov, vyjadrených ako josamycín | Ošípané | 200 μg/kg200 μg/kg200 μg/kg400 μg/kg | sval koža a tuk pečeň oblička | Dočasné MRL stratia platnosť 1.7.2002" | 1.2.6. Chinolóny "Farmakolologicky aktívne látky | Marker rezídua | Živočíšne druhy | MRL | Cieľové tkanivo | Ostatné ustanovenia | Danofloxacín | Danofloxacín | Ošípané | 100 μg/kg50 μg/kg200 μg/kg200 μg/kg | sval koža a tuk pečeň oblička | Dočasné MRL stratia platnosť 1.1.2000" | 1.2.12. Polypeptidy "Farmakolologicky aktívne látky | Marker rezídua | Živočíšne druhy | MRL | Cieľové tkanivo | Ostatné ustanovenia | Bacitracín | Bacitracín | Ošípané | 150 μg/kg | mlieko | Dočasné MRL stratia platnosť 1.7.2001" | 1.2.13. Linkosamidy "Farmakolologicky aktívne látky | Marker rezídua | Živočíšne druhy | MRL | Cieľové tkanivo | Ostatné ustanovenia | Pirlimycín | Pirlimycín | Ošípané | 100 μg/kg100 μg/kg1000 μg/kg400 μg/kg100 μg/kg | sval tuk pečeň oblička mlieko | Dočasné MRL stratia platnosť 1.7.2000" | 2. Antiparazitárne látky 2.4. Látky pôsobiace proti protozoám 2.4.1. Carbanilidy "Farmakolologicky aktívne látky | Marker rezídua | Živočíšne druhy | MRL | Cieľové tkanivo | Ostatné ustanovenia | Imidocarb | Imidocarb | Ošípané, ovce | 300 μg/kg50 μg/kg2000 μg/kg1500 μg/kg50 μg/kg | sval tuk pečeň oblička mlieko | Dočasné MRL stratia platnosť 1.1.2002" | 3. Látky účinné na nervový systém 3.2. Látky pôsobiace na autonómny nervový systém 3.2.2. Anti-adrenergiká "Farmakolologicky aktívne látky | Marker rezídua | Živočíšne druhy | MRL | Cieľové tkanivo | Ostatné ustanovenia | Carazolol | Carazolol | Hovädzí dobytok | 5 μg/kg5 μg/kg15 μg/kg15 μg/kg1 μg/kg | sval tuk pečeň oblička mlieko | Dočasné MRL stratia platnosť 1.1.2000" | --------------------------------------------------